CELEX: 22017D1884
Language: lt
Date: 1458259200000
Title: 2016 m. kovo 18 d. EEE jungtinio komiteto sprendimas Nr. 54/2016, kuriuo iš dalies keičiamas EEE susitarimo XIII priedas (Transportas) [2017/1884]

19.10.2017   
               
               
                  LT
               
               
                  Europos Sąjungos oficialusis leidinys
               
               
                  L 270/23
               
            EEE JUNGTINIO KOMITETO SPRENDIMAS
      Nr. 54/2016
      2016 m. kovo 18 d.
      kuriuo iš dalies keičiamas EEE susitarimo XIII priedas (Transportas) [2017/1884]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (1);
               
            
                  (2)
               
               
                  į EEE susitarimą turi būti įtrauktas 2015 m. gruodžio 18 d. Komisijos įgyvendinimo reglamentas (ES) 2015/2426, kuriuo iš dalies keičiamos Reglamento (ES) 2015/1998 nuostatos dėl trečiųjų šalių, kurios pripažįstamos taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams (2);
               
            
                  (3)
               
               
                  Į EEE susitarimą turi būti įtrauktas 2015 m. lapkričio 16 d. Komisijos įgyvendinimo sprendimas C(2015) 8005, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija;
               
            
                  (4)
               
               
                  Įgyvendinimo reglamentu (ES) 2015/1998 panaikinamas į EEE susitarimą įtrauktas Komisijos reglamentas (ES) Nr. 185/2010 (3), todėl jis turi būti iš EEE susitarimo išbrauktas;
               
            
                  (5)
               
               
                  Įgyvendinimo sprendimu C(2015) 8005 panaikinamas į EEE susitarimą įtrauktas Komisijos sprendimas C(2010) 774, todėl jis turi būti iš EEE susitarimo išbrauktas;
               
            
                  (6)
               
               
                  todėl EEE susitarimo XIII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priedas iš dalies keičiamas taip:
      
                  1.
               
               
                  66he punkto (Komisijos reglamentas (ES) Nr. 185/2010) tekstas pakeičiamas taip:
                  „32015 R 1998: 2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 299, 2015 11 14, p. 1) su pakeitimais, padarytais:
                  
                              —
                           
                           
                              
                                 32015 R 2426: 2015 m. gruodžio 18 d. Komisijos įgyvendinimo reglamentas (ES) 2015/2426 (OL L 334, 2015 12 22, p. 5).“
                           
                        
            
                  2.
               
               
                  66hf punkto tekstas (Komisijos sprendimas C (2010) 774 final) pakeičiamas taip:
                  „C(2015) 8005: 2015 m. lapkričio 16 d. Komisijos įgyvendinimo sprendimas C(2015) 8005, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija.“
               
            2 straipsnis
      
         Europos Sąjungos oficialiojo leidinio EEE priede skelbtini įgyvendinimo reglamentų (ES) 2015/1998 ir (ES) 2015/2426 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2016 m. kovo 19 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. kovo 18 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 299, 2015 11 14, p. 1.
      
         (2)  OL L 334, 2015 12 22, p. 5.
      
         (3)  OL L 55, 2010 3 5, p. 1.
      
         (*1)  Konstitucinių reikalavimų nenurodyta.